Medicul Cătălin Cîrstoiu a fost prezentat oficial, miercuri, drept candidat comun al coaliţiei PSD - PNL la alegerile pentru Primăria Capitalei.
Anunţul a fost făcut într-o conferinţă de presă la care Cîrstoiu a participat alături de preşedinţii PSD şi PNL, Marcel Ciolacu şi Nicolae Ciucă.
Totodată, la evenimentul desfăşurat la Palatul Parlamentului au fost prezenţi liderii organizaţiilor din Bucureşti ale celor două partide - Gabriela Firea şi Sebastian Burduja.
Sebastian Burduja:
"E un moment important. Vorbim de o miză aparte, despre Bucureşti, un oraş care este peste Roma sau Viena, din punct de vedere al puterii de cumpărare. Sunt date Eurostat. pentru că a fost prost administrat, a fost terenul de luptă pentru orgolii. Dar Bucureştiul nu arată la fel de bine ca aceste metropole, pentru că Bucureştiul a fost prost administrat, a fost terenul de luptă pentru orgolii, pentru oameni care s-au prezentat ca o speranţă şi s-au transformat în mari deziluzii. Capitala României a făcut mult, trebuie să facă şi mai mult, dar nu a putut pentru că a fost o luptă de orgolii. În 2020 am făcut campanie pentru cineva care a promis schimbarea, schimbare care nu a venit, din păcate, niciodată. Acum, timpul indolenţei a trecut", a afirmat Sebastian Burduja, în conferinţa de presă de prezentare a candidatului comun al PSD şi PNL la Primăria Capitalei, marţi la Palatul Parlamentului.
Liderul PNL Bucureşti şi coordonator al campaniei PSD şi PNL a adăugat că "suntem pregătiţi să cucerim Capitala, suntem împreună gata să redăm Bucureştiul bucureştenilor".
"Bucureştiul are o şansă istorică să fructifice această candidatură comună în persoana unui om profesionist, a unui om competent, a unui om căruia îi pasă de bucureşteni, care i-a vindecat atâţia ani de zile, domnul profesor Cîrstoiu. Sunteţi cel mai bun, aveţi cea mai bună şansă să puneţi acest oraş în ordine", a conchis Burduja.
Gabriela Firea:
"Am fost foarte preocupată să mă informez în legătură cu motivele pentru care oamenii sunt fericiţi în anumite oraşe ale lumii şi nefericiţi în alte oraşe. Oamenii cei mai nemulţumiţi de felul în care se raportează la autorităţi sunt aceia care vin din ţări şi oraşe care pun foarte mare accent pe viaţa fiecărui indiferent că locuiesc la periferie, în cartie vechi, în cartier nou şi oameni care trăiesc în stres urban redus şi se creează un echilibru coerent corect în viaţa profesională şi viaţa personală", a afirmat Gabriela Firea, marţi la Parlament.
Liderul PSD Bucureşti a adăugat că "politic aşa cum spuneam ieri şi nu în glumă, voi munci mai mjult în această campanie pentru că îmi doresc ca bucureştenii să simtă că au autorităţile de partea lor, să simtă că ne dăm mână şi trecem peste poate pasiuni personale, să nu le spun orgolii, şi punem într-adevăr ca de fiecare dată, oamenii pe primul loc".
"Mult succes domnului doctor, candidatul nostru, mult succes colegilor noştri de la sectoare şi colegilor consilieri generali. Dragi bucureşteni, dragi români, noi suntem în sluja dumneavoastră. Doamne ajută!", a concluzionat Firea.
Liderii coaliţiei Marcel Ciolacu şi Nicolae Ciucă îl prezintă, într-o conferinţă de presă care are loc, marţi la Parlament,,la care participă şi preşedintele PSD Bucureşti, Gabriela Firea, şi preşedintele PNL Bucureşti, Sebastian Burduja, coordonatorii campaniei pe Bucureşti.